ORDE do 20 de decembro de 2010 pola que se modifica a Orde do 17 de xuño de 2010, pola que se convoca concurso público dos terreos francos resultantes da declaración de caducidade de dereitos mineiros correspondentes á provincia de Ourense.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 27/12/2010

O 30 de xuño de 2010 no Diario Oficial de Galicia nº 123 e o 29 de xuño de 2010 no BOE nº 157 publícase a Orde do 17 de xuño de 2010, da Consellería de Economía e Industria, pola que se convoca concurso público dos terreos francos resultantes da declaración de caducidade de dereitos mineiros correspondentes á provincia de Ourense, modificada pola Orde do 5 de xullo de 2010 (DOG nº 132, do 13 de xullo e BOE nº 165 do 8 de xullo) e corrixida a versión en castelán na publicación do BOE nº 172 do 16 de xullo de 2010.
No artigo 1º da mencionada orde decláranse francos e convócase o concurso público dos terreos resultantes da caducidade de 121 dereitos mineiros indicando o tipo de dereito, número, nome, recurso, superficie e termos municipais afectados.
Durante a tramitación do procedemento do concurso público e á vista dos escritos e documentos achegados no prazo de presentación de solicitudes, tívose coñecemento da existencia de posibles erros en relación á información dos dereitos mineiros publicados sobre os que se convoca o concurso público. Por iso, procedeuse á revisión de todas as superficies e termos municipais afectados polos devanditos dereitos. Como resultado desta revisión, constatouse a existencia efectiva de erros e comprobouse que, como consecuencia deles, se realizaron solicitudes ao abeiro da Orde do 17 de xuño de 2010 sobre terreos que non deberían ser obxecto de concurso ao estar comprendidos na demarcación de dereitos en vigor.
As solicitudes formuladas sobre terreos que non deberían ser obxecto de concurso ao estar comprendidos na demarcación de dereitos en vigor son as que se relacionan a continuación:
Ver referencia pdf "24700D004P015.PDF"
Polo exposto, considérase necesario modificar parcialmente a Orde do 17 de xuño de 2010 e en uso das facultades que me confire a Lei 1/1983, de 22 de febreiro, de normas reguladoras da Xunta e da súa Presidencia
DISPOÑO:
Artigo 1º
Modifícase parcialmente o artigo 1º da Orde do 17 de xuño de 2010, da Consellería de Economía e Industria, pola que se convoca concurso público dos terreos francos resultantes da declaración de caducidade de dereitos mineiros correspondentes á provincia de Ourense, de xeito que onde di:
«PI; 4528; Rial IV; granito; 8 cuadrículas; Padrenda.
PI; 4551; Vibey; cuarcita e granito; 38 cuadrículas; Viana do Bolo.
PI; 4553; Man de Moura; granito; 12 cuadrículas; Carballeda de Avia.
PI; 4554; Salgueiros; lousa; 45 cuadrículas; Vilamartín de Valdeorras.
PI; 4561; Piorno; sección C; 16 cuadrículas; O Bolo e A Veiga.
PI; 4592.1; Estevesiños I; sección C; 176 cuadrículas; Verín, Laza e outros.
PI; 4628; Cabrera; granito; 4 cuadrículas; Baños de Molgas.
PI; 4655; Serra de Pites; granito; 255 cuadrículas; Melón e outros.
PI; 4666; Cabades; granito; 15 cuadrículas; Arnoia.
PI; 4671; Flores; granito; 20 cuadrículas; Allariz e Xunqueira de Ambía.
PI; 4715; Dorna I; sección C; 39 cuadrículas; Cenlle e Toén.
PI; 4716; Dorna II; sección C; 17 cuadrículas; Cenlle e Castrelo de Miño.
PI; 4729, Lorena I, rocha ornamental, 23 cuadrículas; A Gudiña.
PI; 4737; Ferrachin; sección C; 90 cuadrículas; Carballeda de Avia e outros.
PI; 4810; Morada; roca ornamental; 28 cuadrículas; Melón.
PI; 4812; Prin; granito; 68 cuadrículas; San Cristovo de Cea e Vilamarín».
Debería dicir:
«PI; 4528; Rial IV; granito; 5 cuadrículas; Padrenda.
PI; 4551; Vibey; cuarcita e granito; 33 cuadrículas; Viana do Bolo.
PI; 4553; Man de Moura; granito; 10 cuadrículas; Carballeda de Avia.
PI; 4554; Salgueiros; lousa; 31 cuadrículas; Vilamartín de Valdeorras.
PI; 4561; Piorno; sección C; 13 cuadrículas; O Bolo e A Veiga.
PI; 4592.1; Estevesiños I; sección C; 173 cuadrículas; Verín, Laza e outros.
PI; 4628; Cabrera; granito; 3 cuadrículas; Baños de Molgas.
PI; 4655; Serra de Pites; granito; 234 cuadrículas; Melón e outros.
PI; 4666; Cabades; granito; 6 cuadrículas; Arnoia.
PI; 4671; Flores; granito; 18 cuadrículas; Allariz e Xunqueira de Ambía.
PI; 4715; Dorna I; sección C; 15 cuadrículas; Cenlle e Toén.
PI; 4716; Dorna II; sección C; 2 cuadrículas; Cenlle e Castrelo de Miño.
PI; 4729; Lorena I; rocha ornamental; 10 cuadrículas; A Gudiña.
PI; 4737; Ferrachin; sección C; 87 cuadrículas; Carballeda de Avia e outros.
PI; 4810; Morada; rocha ornamental; 10 cuadrículas; Melón.
PI; 4812; Prin; granito; 66 cuadrículas; San Cristovo de Cea e Vilamarín».
Artigo 2º
Ábrese o prazo dun mes contado a partir do día seguinte ao da última publicación desta orde, sexa no Diario Oficial de Galicia ou no BOE, para a presentación de solicitudes respecto aos dereitos mineiros obxecto desta modificación. No mesmo prazo, as solicitudes presentadas respecto de tales dereitos con anterioridade a esta modificación deberán adecuarse ás circunstancias derivadas dela.
Artigo 3º
O disposto nesta orde non afecta a validez das restantes solicitudes presentadas ao abeiro da Orde do 17 de xuño de 2010, da Consellería de Economía e Industria, pola que se convoca concurso público dos terreos francos resultantes da declaración de caducidade de dereitos mineiros correspondentes á provincia de Ourense.
Artigo 4º
Transcorrido o prazo establecido no artigo segundo todas as solicitudes seguirán a súa tramitación conforme o previsto na Orde do 17 de xuño de 2010, da Consellería de Economía e Industria, pola que se convoca concurso público dos terreos francos resultantes da declaración de caducidade de dereitos mineiros correspondentes á provincia de Ourense.
Disposición derradeira
Esta orde entrará en vigor a partir do día seguinte da última publicación, sexa no Diario Oficial de Galicia ou no BOE.
Santiago de Compostela, 20 de decembro de 2010.
P.D. (Orde 30-4-2009; DOG nº 87, do 6 de maio)
José Riesgo Boluda
Secretario xeral da Consellería de Economía
e Industria